“แผ่นดินไหว” เขย่าลาวอีกระลอก 4.2 แมกนิจูด ยันไม่กระทบไทย
“แผ่นดินไหว” เขย่าลาวอีกระลอก 4.2 แมกนิจูด ยันไม่กระทบไทย
“แผ่นดินไหว” เขย่าลาวอีกระลอก 4.2 แมกนิจูด ยันไม่กระทบไทย
25 พ.ย. 2562

กรมอุตุนิยมวิทยาออกประกาศเรื่อง แผ่นดินไหวที่ประเทศลาว โดยระบุว่า เมื่อวันที่ 25พฤศจิกายน พ.ศ.2562 เวลา 13.58 น. เกิดแผ่นดินไหวโดยมีจุดศูนย์กลางอยู่บริเวณ ประเทศลาว ที่ละติจูด 19.49 องศาเหนือ ลองจิจูด 101.29 องศาตะวันออก ขนาด 4.2 ความลึก 3 กิโลเมตร ห่างจากทางทิศตะวันออกเฉียงใต้ของ บ้านน้ำช้าง ต.ขุนน่าน อ.เฉลิมพระเกียรติ จ.น่าน ประมาณ 11 กิโลเมตร เบื้องต้นยังไม่ได้รับรายงานรู้สึกสั่นไหว ซึ่งหากมีรายละเอียดเพิ่มเติมจะแจ้งให้ทราบโดยด่วนต่อไป
สำหรับเหตุแผ่นดินไหวครั้งนี้ เกิดขึ้นตามมา 4 วัน จากที่ก่อนหน้านี้เกิดขึ้นเมื่อเวลา 04:03 น.ของวันที่ 21 พ.ย.62 วัดแรงสั่นสะเทือนได้ 5.9 แมกนิจูด ตามด้วยเวลา 06:50 น.ของวันเดียวกัน ที่ขนาด 6.4 แมกนิจูด ซึ่งประเทศไทยสามารถรับรู้แรงสั่นสะเทือนได้ในหลายจังหวัดภาคเหนือ และภาคอีสาน รวมถึงกรุงเทพมหานคร โดยเฉพาะผู้ที่อยู่ในตึกสูง
ขณะที่ โรงไฟฟ้าหงสา โรงไฟฟ้าไซยะบุรี โรงไฟฟ้าน้ำลิก 1 และโรงไฟฟ้าห้วยเหาะ ซึ่งตั้งอยู่ในพื้นที่ สปป.ลาว ได้รับแรงสั่นสะเทือนเช่นกัน แต่ไม่ได้รับผลกระทบเสียหายอย่างมีนัยสำคัญแต่อย่างใด